Adolph Hannover
Adolph Hannover var en dansk læge, der i 1839 indførte brugen af mikroskopisk vævsundersøgelse i Danmark og blev kaldt Danmarks første mikroskopiker.
Hans håndbog Mikroskopet (1847) blev oversat til mange sprog, ligesom hans afhandling om hudsvulster, Om Epithelioma (1852), blev meget kendt. Selvom han i udlandet var samtidens bedst kendte danske medicinske forsker, fik han ingen stilling på Københavns Universitet. Han udøvede sin meget grundige forskning samtidig med sit virke som praktiserende læge.